บุรีรัมย์อ่วม พายุซัด ลูกเห็บตก บ้านเรือนพังยับ-ฟ้าผ่า สาว รพ.สาหัส
ภาพจาก: ตำรวจภูธรจังหวัดบุรีรัมย์,พายุลูกเห็บ ถล่มเมืองบุรีรัมย์มืดฟ้ามัวดินทั้ง 23 อำเภออ่วม ต้นไม้-เสาไฟฟ้า-ป้ายโฆษณา ล้มระเนระนาด ปลิวว่อนทับรถยนต์-จยย.พังนับสิบคัน อาคารบ้านเรือนพังยับ แถมเกิดฟ้าผ่า สาว จนท.รพ.บุรีรัมย์ ขณะกำลังขับ จยย.กลับบ้าน ร่วงคาสี่แยกอาการสาหัส,เมื่อวันที่ 20 เม.ย.59 ผู้สื่อข่าวรายงานว่า ที่ จ.บุรีรัมย์ ได้เกิดพายุฝนและลมพัดกระหน่ำพร้อมกับมีลูกเห็บตกลงมาอย่างหนักทั้ง 23 อำเภอของจังหวัด นานกว่า 1 ชั่วโมง ทำให้ต้นไม้หักโค่นในหลายพื้นที่ โดยเฉพาะในส่วนของพื้นที่ อ.เมืองบุรีรัมย์ ฤทธิ์ของพายุฝนที่ตกลงมาพร้อมลมกระโชกแรง และมีลูกเห็บตกลงมาด้วยได้สร้างความเดือดร้อน โดยมีต้นไม้ เสาไฟฟ้า ป้ายโฆษณาทั้งขนาดเล็กและขนาดใหญ่พังทับอาคารบ้านเรือนและรถยนต์กับรถจักรยานยนต์ที่จอดอยู่ตามสถานที่ต่างๆ ได้รับความเสียหาย,รวมถึงบ้านพักข้าราชการตำรวจภูธรจังหวัดบุรีรัมย์ ต้นไม้ได้หักโค่นทับรถยนต์และรถจักรยานยนต์ของข้าราชการตำรวจพังเสียหายหลายคัน ที่มหาวิทยาลัยราชภัฏบุรีรัมย์ ต้นไม้หักโค่นทับรถจักรยานยนต์ และลมได้พัดกระจกหน้าต่างห้องเรียนพังอีกหลายห้องเรียน โรงแรมเทพนคร ลมพัดประตูกระจกของโรงแรมแตกทั้งบาน และยังมีป้ายโฆษณาขนาดใหญ่บริเวณสี่แยกเสนสิริอนุสรณ์ ต.อิสาณ อ.เมืองบุรีรัมย์ ซึ่งเป็นสี่แยกถนนจากตัว อ.นางรอง มุ่งหน้าสู่ตัวเมืองบุรีรัมย์ ได้ถูกลมพัดตกลงมากีดขวางการจราจร รวมถึงยังพบว่าถนนหลายสายต้นไม้ได้หักโค่นลงมากีดขวางการจราจรด้วย ส่งผลให้เกิดไฟฟ้าดับนานกว่าชั่วโมง,นอกจากนี้ยังพบว่า ที่บริเวณสี่แยกเสนสิริอนุสรณ์ ได้เกิดฟ้าผ่า น.ส.อัญชนา จันทร์โท อายุ 27 ปี ที่อยู่ 57 หมู่ 8 บ้านคู อ.นาโพธิ์ จ.บุรีรัมย์ ตำแหน่งเจ้าหน้าที่การเงิน รพ.บุรีรัมย์ ขณะขับขี่รถจักรยานยนต์กำลังกลับบ้านพักอีกด้วย ส่งผลให้ น.ส.อัญชนาได้รับบาดเจ็บสาหัส ซึ่งเจ้าหน้าที่ได้นำตัวส่งรักษาที่ รพ.บุรีรัมย์ โดยอาการบาดเจ็บขณะนี้แพทย์กำลังให้การรักษาอยู่ภายในห้องไอซียู.
พายุลูกเห็บ ถล่มเมืองบุรีรัมย์มืดฟ้ามัวดินทั้ง 23 อ.อ่วม ต้นไม้-เสาไฟฟ้า-ป้ายโฆษณา ล้มระเนระนาด ปลิวว่อนทับรถยนต์-จยย.พังนับสิบคัน อาคารบ้านเรือนพังยับ แถมเกิดฟ้าผ่า สาว จนท.รพ.บุรีรัมย์ ขณะกำลังขับ จยย.กลับบ้าน ร่วงคาสี่แยก
พายุฤดูร้อน,ลูกเห็บตก,ฝนถล่มบุรีรัมย์,23อำเภอบุรีรัมย์,อัญชนา จันทร์โท,ฟ้าผ่า น.ส.อัญชนา,จนท.การเงิน,รพ.บุรีรัมย์,ข่าว,ไทยรัฐออนไลน์,ข่าวทั่วไทย